fruit | About food, styling and things that make me smile
Tag: fruit	Raster weergeven
Bloemkool Salade met geroosterde kikkererwten 16/07/2015 door Basket Delights Die kritiekevaardigheidvisa kan 'n tydelike oplossing vir SA se probleem wees - Solidariteit Wêreld LoopbaanSolidariteit Wêreld Loopbaan
Tuis › Artikels › Die kritiekevaardigheidvisa kan 'n tydelike oplossing vir SA se probleem wees
Die ernstige tekort aan kritieke vaardighede in Suid-Afrika het die regering aangespoor om weer na sy beleide rakende immigrasie te kyk.
ʼn Nuwe kritiekevaardigheidsopname deur Xpatweb toon dat verskeie sektore van die ekonomie ʼn tekort aan kritieke vaardighede ondervind. Die nywerhede wat die meeste onder druk is, sluit in inligting en tegnologie, ingenieurswese, finansies en gesondheid.
Die departement van hoër onderwys is verantwoordelik vir die opstel van ʼn lys kritieke vaardighede wat sal bepaal of ʼn buitelander kan aansoek doen om ʼn visa om in Suid-Afrika te woon en werk.
Die kritiekevaardigheidvisa is een van ʼn paar opsies wat potensiële immigrante kan gebruik om wetlike status te bekom. Die doel is om te verseker dat slegs individue aan wie se vaardighede daar ʼn tekort is in die land kan woon.
Besighede oefen al vir baie jare druk op die regering uit om die ekonomie oop te maak om die immigrasie van geskoolde mense te vergemaklik, wat, so word geglo, gunstig vir ekonomiese groei sal wees.
Die bestaande lys, wat in 2014 opgestel en afgekondig is, sluit ʼn lang lys beroepe in.
Vroeg in 2019 is ʼn nuwe konseplys (met meer beperkings) gesirkuleer. Die lys behoort teen Maart 2020 verfyn te wees.
Baie mense meen kritieke vaardighede en skaars vaardighede is dieselfde ding. Die departement van binnelandse sake (DHA) se direkteur van die eenheid vir korporatiewe rekeninge, mnr. Phindiwe Mbhele, maak egter ʼn duidelike verskil tussen die twee terme.
Die definisie van kritieke vaardighede dek dié wat as kritiek vir die verbetering van ekonomiese groei beskou word. Sonder sulke vaardighede kan projekte wat dien om die ekonomie te verbeter nie aangepak word nie. Dit verwys natuurlik ook na hoëvlakvaardighede wat nie geredelik in die land beskikbaar is nie.
Skaars vaardighede, aan die ander kant, is dié wat nie in die land beskikbaar is nie maar nie noodwendig altyd as hoog in aanvraag beskou word nie.
Een van die voordele van ʼn kritiekevaardigheidvisa is dat die persoon onmiddellik vir permanente verblyf kwalifiseer. So ʼn permit kan egter net uitgereik word as ʼn aanbod vir permanente werk vir die aansoeker beskikbaar is.
ʼn Aansoek om permanente verblyf word verder hersien en verwerk aan die hand van die persoon se professionele kategorie en beroepsklas.
Business Day: https://www.businesslive.co.za/bd/national/2019-07-31-new-critical-skills-list-for-sa-expected-in-2020/
HR Future: https://www.hrfuture.net/future-of-work/trending/what-you-need-to-know-about-critical-skills-in-south-africa/